Document ID: 32007R0783

PADOMES REGULA (EK) Nr. 783/2007
(2007. gada 25. jūnijs),
ar ko Bulgārijai un Rumānijai piešķir atkāpes no dažiem Regulas (EK) Nr. 2371/2002 noteikumiem par zvejas flotēm noteiktajiem robežlīmeņiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu,
ņemot vērā Bulgārijas un Rumānijas Pievienošanās aktu, un jo īpaši tā 56. pantu,
tā kā:
(1)
Padomes 2002. gada 20. decembra Regulas (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) 12. pantā paredzēts, ka nosakāmie robežlīmeņi katras dalībvalsts flotei ir to mērķu summa, kuri katram flotes segmentam noteikti Vairākgadu virzības programmā 1997.-2002. gadam.
(2)
Bulgārijai un Rumānijai nav Regulas (EK) Nr. 2371/2002 12. pantā noteikto mērķu.
(3)
Zvejas kapacitātes robežlīmeņus šīm dalībvalstīm varētu noteikt, pamatojoties uz to flotes kapacitāti pievienošanās dienā. Tomēr šādā gadījumā Regulas (EK) Nr. 2371/2002 11. panta 2. un 4. punktā noteiktās saistības būtu pārmērīgas, jo daļēji sakristu ar tām, kas izriet no minētās regulas 13. pantā paredzētā iekļaušanas/izslēgšanas režīma.
(4)
Tāpēc nav lietderīgi attiecībā uz Bulgāriju un Rumāniju noteikt Regulas (EK) Nr. 2371/2002 12. pantā paredzētos robežlīmeņus vai piemērot tām minētās regulas 11. panta 2. un 4. punktu, jo tas nekādi neietekmētu šo dalībvalstu flotes pārvaldību.
(5)
Bulgārijai un Rumānijai attiecīgi būtu jāpiešķir atbrīvojumi no šiem Regulas (EK) Nr. 2371/2002 noteikumiem,
IR PIEŅĒMUSI ŠO REGULU.
1. pants
Regulas (EK) Nr. 2371/2002 11. panta 2. un 4. punktu un 12. pantu atkāpes veidā nepiemēro Bulgārijai un Rumānijai.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2007. gada 25. jūnijā

Labels: 18
15
6